title: 2001 m. gegužės 3 d. Europos Parlamento ir Tarybos sprendimas dėl finansinės perspektyvos patikslinimo, siekiant atsižvelgti į įgyvendinimo sąlygas

text:
Svarbus teisinis pranešimas

|

32001D0692

Oficialusis leidinys L 246 , 15/09/2001 p. 0028 - 0032

		Europos Parlamento ir Tarybos sprendimas2001 m. gegužės 3 d.dėl finansinės perspektyvos patikslinimo, siekiant atsižvelgti į įgyvendinimo sąlygas(2001/692/EB)EUROPOS PARLAMENTAS IR EUROPOS SĄJUNGOS TARYBA,atsižvelgdami į Europos bendrijos steigimo sutartį,atsižvelgdami į 1999 m. gegužės 6 d. Tarpinstitucinio susitarimo dėl biudžeto vykdymo tvarkos ir biudžeto sudarymo procedūros tobulinimo [1] 16–18 dalis,atsižvelgdami į Komisijos pasiūlymą [2],laikydamiesi Sutarties 272 straipsnio 9 dalies penktojoje pastraipoje nustatytų balsavimo taisyklių,kadangi:(1) 2000–2006 m. finansinė perspektyva turi būti patikslinta atsižvelgiant į 2000 m. biudžeto vykdymą.(2) Dėl pavėluoto tam tiktų programų, susijusių su struktūrinėmis operacijomis, Struktūriniams fondams skirta 6152,3 mln. eurų suma negalėjo būti nei panaudota 2000 m., nei perkelta į 2001 m. Pagal Tarpinstitucinio susitarimo 17 dalį, ši suma turi būti perkelta į kitus finansinius metus padidinant atitinkamų išlaidų limitus, skirtus įsipareigotiems asignavimams.(3) 2000 m. biudžeto rezultatai yra tokie, kad nėra poreikio šiame etape tikslinti asignavimų mokėjimams bendrų limitų. Su tuo susijusi situacija bus peržiūrima ateityje kiekvieną kartą patikslinant,PRIĖMĖ ŠĮ SPRENDIMĄ:1 straipsnisMetiniai įsipareigotų asignavimų limitai finansinės perspektyvos antrosios antraštės struktūrinių fondų paantraštėje padidinami tokiomis sumomis, išreikštomis milijonais eurų esamomis kainomis.2002 | 2003 | 2004 | 2005 | 2006 |870 | 1178 | 1642 | 1396 | 1067 |2 straipsnisPridedama ES–15 finansinė perspektyva ir ES–21 finansinė programa atlikus 2002 m. techninius patikslinimus pagal BNP ir kainų pokyčius bei šiame sprendime nurodytus patikslinimus.Priimta Briuselyje, 2001 m. gegužės 3 d.Europos Parlamento varduPirmininkėN. FontaineTarybos varduPirmininkėA. Lindh[1] OL C 172, 1999 6 18, p. 1.[2] OL C 180 E, 2001 6 26, p. 244.--------------------------------------------------PRIEDAS1 LENTELĖFinansinė perspektyva (ES–15) — patikslinta pagal 2002 m. kainas — po 2001 m. patikslinimo (įgyvendinimui)Įsipareigoti asignavimai | Esamos kainos | 2002 m. kainos |2000 | 2001 | 2002 | 2003 | 2004 | 2005 | 2006 |1. Žemės ūkis | 41738 | 44530 | 46587 | 46449 | 45377 | 44497 | 44209 |Bendroji žemės ūkio politika (neįskaitant kaimo plėtros) | 37352 | 40035 | 41992 | 41843 | 40761 | 39870 | 39572 |Kaimo plėtra ir susijusios priemonės | 4386 | 4495 | 4595 | 4606 | 4616 | 4627 | 4637 |2. Struktūrinės operacijos | 32678 | 32720 | 33638 | 33308 | 32998 | 32735 | 31955 |Struktūriniai fondai | 30019 | 30005 | 30849 | 30519 | 30316 | 30053 | 29178 |Sanglaudos fondas | 2659 | 2715 | 2789 | 2789 | 2682 | 2682 | 2677 |3. Vidaus politikos kryptys | 6031 | 6272 | 6558 | 6676 | 6793 | 6910 | 7038 |4. Išoriniai veiksmai | 4627 | 4735 | 4873 | 4884 | 4895 | 4905 | 4916 |5. Administravimas | 4638 | 4776 | 5012 | 5119 | 5225 | 5332 | 5439 |6. Rezervai | 906 | 916 | 676 | 426 | 426 | 426 | 426 |Pinigų rezervai | 500 | 500 | 250 | | | | |Paramos nenumatytais atvejais rezervas | 203 | 208 | 213 | 213 | 213 | 213 | 213 |Garantinis rezervas | 203 | 208 | 213 | 213 | 213 | 213 | 213 |7. Pasirengimo stojimui parama | 3174 | 3240 | 3328 | 3328 | 3328 | 3328 | 3328 |Žemės ūkis | 529 | 540 | 555 | 555 | 555 | 555 | 555 |Pasirengimo stojimui struktūrinis instrumentas | 1058 | 1080 | 1109 | 1109 | 1109 | 1109 | 1109 |PHARE (šalys kandidatės) | 1587 | 1620 | 1664 | 1664 | 1664 | 1664 | 1664 |Visi įsipareigoti asignavimai | 93792 | 97189 | 100672 | 100190 | 99042 | 98133 | 97311 |Visi asignavimai mokėjimams | 91322 | 94730 | 100078 | 100795 | 97645 | 95789 | 95217 |Asignavimai mokėjimams % nuo BNP | 1,10 % | 1,09 % | 1,10 % | 1,08 % | 1,02 % | 0,97 % | 0,95 % |Turimi stojimui (asignavimai mokėjimams) | | | 4397 | 7125 | 9440 | 12146 | 15097 |Žemės ūkis | | | 1698 | 2154 | 2600 | 3109 | 3608 |Kitos išlaidos | | | 2699 | 4971 | 6840 | 9037 | 11489 |Limitas, asignavimai mokėjimams | 91332 | 94730 | 104475 | 107920 | 107085 | 107935 | 110314 |Limitas, mokėjimai % nuo BNP | 1,12 % | 1,11 % | 1,14 % | 1,15 % | 1,12 % | 1,10 % | 1,09 % |Riba nenumatytoms išlaidoms | 0,15 % | 0,16 % | 0,13 % | 0,12 % | 0,15 % | 0,17 % | 0,18 % |Nuosavųjų lėšų limitas | 1,27 % | 1,27 % | 1,27 % | 1,27 % | 1,27 % | 1,27 % | 1,27 % |Įsipareigoti asignavimai (mln. eurų) | Esamos kainos | 2002 m. kainos |2000 | 2001 | 2002 | 2003 | 2004 | 2005 | 2006 |1. Žemės ūkis | 41738 | 44530 | 46587 | 46449 | 45377 | 44497 | 44209 |Bendroji žemės ūkio politika (neįskaitant kaimo plėtros) | 37352 | 40035 | 41992 | 41843 | 40761 | 39870 | 39572 |Kaimo plėtra ir susijusios priemonės | 4386 | 4495 | 4595 | 4606 | 4616 | 4627 | 4637 |2. Struktūrinės operacijos | 32678 | 32720 | 33638 | 33308 | 32998 | 32735 | 31955 |Struktūriniai fondai | 30019 | 30005 | 30849 | 30519 | 30316 | 30053 | 29278 |Sanglaudos fondas | 2659 | 2715 | 2789 | 2789 | 2682 | 2682 | 2677 |3. Vidaus politikos kryptys | 6031 | 6272 | 6558 | 6676 | 6793 | 6910 | 7038 |4. Išorės veiksmai | 4627 | 4735 | 4873 | 4884 | 4895 | 4905 | 4916 |5. Administravimas | 4638 | 4776 | 5012 | 5119 | 5225 | 5332 | 5439 |6. Rezervai | 906 | 916 | 676 | 426 | 426 | 426 | 426 |Pinigų rezervai | 500 | 500 | 250 | | | | |Paramos nenumatytais atvejais rezervas | 203 | 208 | 213 | 213 | 213 | 213 | 213 |Garantinis rezervas | 203 | 208 | 213 | 213 | 213 | 213 | 213 |7. Pasirengimo stojimui parama | 3174 | 3240 | 3328 | 3328 | 3328 | 3328 | 3328 |Žemės ūkis | 529 | 540 | 555 | 555 | 555 | 555 | 555 |Pasirengimo stojimui struktūrinis instrumentas | 1058 | 1080 | 1109 | 1109 | 1109 | 1109 | 1109 |PHARE (šalys kandidatės) | 1587 | 1620 | 1664 | 1664 | 1664 | 1664 | 1664 |8. Plėtra | | | 6851 | 9588 | 12327 | 15075 | 17813 |Žemės ūkis | | | 1698 | 2154 | 2600 | 3109 | 3608 |Struktūrinės operacijos | | | 3980 | 6187 | 8405 | 10612 | 12819 |Vidaus politikos kryptys | | | 778 | 810 | 842 | 874 | 906 |Administravimas | | | 395 | 437 | 480 | 480 | 480 |Visi įsipareigoti asignavimai | 93792 | 97189 | 107523 | 109778 | 111369 | 113208 | 115124 |Visi asignavimai mokėjimams | 91322 | 94730 | 104475 | 107920 | 107085 | 107935 | 110314 |iš jų plėtrai | | | 4397 | 7125 | 9440 | 12146 | 15097 |Asignavimai mokėjimams % nuo BNP | 1,10 % | 1,09 % | 1,10 % | 1,11 % | 1,07 % | 1,05 % | 1,05 % |Riba nenumatytoms išlaidoms | 0,17 % | 0,18 % | 0,17 % | 0,16 % | 0,20 % | 0,22 % | 0,22 % |Nuosavųjų išteklių limitas | 1,27 % | 1,27 % | 1,27 % | 1,27 % | 1,27 % | 1,27 % | 1,27 % |--------------------------------------------------


title: 2015 m. kovo 16 d. Tarybos sprendimas (BUSP) 2015/442, kuriuo pradedama Europos Sąjungos BSGP karinė patariamoji misija Centrinės Afrikos Respublikoje (EUMAM RCA) ir kuriuo iš dalies keičiamas Sprendimas (BUSP) 2015/78

text:
17.3.2015

               LT

               Europos Sąjungos oficialusis leidinys

               L 72/39

         TARYBOS SPRENDIMAS (BUSP) 2015/442
   2015 m. kovo 16 d.
   kuriuo pradedama Europos Sąjungos BSGP karinė patariamoji misija Centrinės Afrikos Respublikoje (EUMAM RCA) ir kuriuo iš dalies keičiamas Sprendimas (BUSP) 2015/78
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 42 straipsnio 4 dalį ir 43 straipsnio 2 dalį,
   atsižvelgdama į 2015 m. sausio 19 d. Tarybos sprendimą (BUSP) 2015/78 dėl Europos Sąjungos BSGP karinės patariamosios misijos Centrinės Afrikos Respublikoje (EUMAM RCA) (1), ypač į jo 4 straipsnį,
   atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
   kadangi:

               (1)

               2015 m. sausio 19 d. Taryba priėmė Sprendimą (BUSP) 2015/78;

               (2)

               2015 m. vasario 9 d. Taryba patvirtino EUMAM RCA veiksmų pradžios taisykles;

               (3)

               2015 m. kovo 6 d. Taryba patvirtino EUMAM RCA misijos planą;

               (4)

               2015 m. kovo 11 d. Politinis ir saugumo komitetas palankiai įvertino misijos vado raštą dėl rekomendacijos pradėti EUMAM RCA ir numatomo laikotarpio, per kurį būtų paskelbta apie EUMAM RCA pradinį operacinį pajėgumą;

               (5)

               EUMAM RCA turėtų būti pradėta 2015 m. kovo 16 d.;

               (6)

               pagal prie Europos Sąjungos sutarties ir Sutarties dėl Europos Sąjungos veikimo pridėto Protokolo Nr. 22 dėl Danijos pozicijos 5 straipsnį Danija nedalyvauja rengiant ir įgyvendinant su gynyba susijusių Sąjungos sprendimų bei veiksmų. Atitinkamai Danija nedalyvauja įgyvendinant šį sprendimą ir todėl nedalyvauja finansuojant šią misiją,

         PRIĖMĖ ŠĮ SPRENDIMĄ:
   1 straipsnis
   Europos Sąjungos BSGP karinė patariamoji misija Centrinės Afrikos Respublikoje (EUMAM RCA) pradedama 2015 m. kovo 16 d.
   2 straipsnis
   EUMAM RCA ES misijos vadas įgaliojamas nedelsiant pradėti vykdyti misiją.
   3 straipsnis
   Sprendimo (BUSP) 2015/78 4 straipsnio 2 dalis pakeičiama taip:

      „2.   EUMAM RCA pradedama Tarybos sprendimu vado rekomenduojamą dieną po to, kai patvirtinamas misijos planas ir, jei reikia, papildomos veiksmų pradžios taisyklės.“

   4 straipsnis
   Šis sprendimas įsigalioja jo priėmimo dieną.

      Priimta Briuselyje 2015 m. kovo 16 d.

            Tarybos vardu

            Pirmininkė

         F. MOGHERINI

      (1)  OL L 13, 2015 1 20, p. 8.


title: 2013/603/ES: 2013 m. balandžio 17 d. Europos Parlamento sprendimas dėl Europos gyvenimo ir darbo sąlygų gerinimo fondo 2011 finansinių metų sąskaitų uždarymo

text:
16.11.2013

               LT

               Europos Sąjungos oficialusis leidinys

               L 308/307

         EUROPOS PARLAMENTO SPRENDIMAS
   2013 m. balandžio 17 d.
   dėl Europos gyvenimo ir darbo sąlygų gerinimo fondo 2011 finansinių metų sąskaitų uždarymo
   (2013/603/ES)
   EUROPOS PARLAMENTAS,

               —

               atsižvelgdamas į Europos gyvenimo ir darbo sąlygų gerinimo fondo 2011 finansinių metų galutines metines ataskaitas,

               —

               atsižvelgdamas į Audito Rūmų ataskaitą dėl Europos gyvenimo ir darbo sąlygų gerinimo fondo 2011 finansinių metų galutinių metinių ataskaitų kartu su Fondo atsakymais (1),

               —

               atsižvelgdamas į Tarybos 2013 m. vasario 12 d. rekomendaciją (05753/2013 – C7–0041/2013),

               —

               atsižvelgdamas į Sutarties dėl Europos Sąjungos veikimo 319 straipsnį,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,

               —

               atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (3), ypač į jo 208 straipsnį,

               —

               atsižvelgdamas į 1975 m. gegužės 26 d. Tarybos reglamentą (EEB) Nr. 1365/75 dėl Europos gyvenimo ir darbo sąlygų gerinimo fondo įsteigimo (4), ypač į jo 16 straipsnį,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (5), ypač į jo 94 straipsnį,

               —

               atsižvelgdamas į Darbo tvarkos taisyklių 77 straipsnį ir VI priedą,

               —

               atsižvelgdamas į Biudžeto kontrolės komiteto pranešimą ir Užimtumo ir socialinių reikalų komiteto nuomonę (A7–0067/2013),

               1.

               pritaria Europos gyvenimo ir darbo sąlygų gerinimo fondo 2011 finansinių metų sąskaitų uždarymui;

               2.

               paveda Pirmininkui perduoti šį sprendimą Europos gyvenimo ir darbo sąlygų gerinimo fondo direktoriui, Tarybai, Komisijai ir Audito Rūmams ir pasirūpinti, kad jis būtų paskelbtas Europos Sąjungos oficialiajame leidinyje (L serijoje).

            Pirmininkas

         Martin SCHULZ

            Generalinis sekretorius

         Klaus WELLE

      (1)  OL C 388, 2012 12 15, p. 174.

      (2)  OL L 248, 2002 9 16, p. 1.

      (3)  OL L 298, 2012 10 26, p. 1.

      (4)  OL L 139, 1975 5 30, p. 1.

      (5)  OL L 357, 2002 12 31, p. 72.


title: 2009/762/EB: 2009 m. rugsėjo 16 d. Europos Parlamento ir Tarybos sprendimas dėl Europos Sąjungos solidarumo fondo lėšų panaudojimo pagal 2006 m. gegužės 17 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės ir patikimo finansų valdymo 26 punktą

text:
17.10.2009

               LT

               Europos Sąjungos oficialusis leidinys

               L 273/14

      EUROPOS PARLAMENTO IR TARYBOS SPRENDIMAS

   2009 m. rugsėjo 16 d.
   dėl Europos Sąjungos solidarumo fondo lėšų panaudojimo pagal 2006 m. gegužės 17 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės ir patikimo finansų valdymo 26 punktą
   (2009/762/EB)
   EUROPOS PARLAMENTAS IR EUROPOS SĄJUNGOS TARYBA,
   atsižvelgdami į 2006 m. gegužės 17 d. Europos Parlamento, Tarybos ir Komisijos tarpinstitucinį susitarimą dėl biudžetinės drausmės ir patikimo finansų valdymo (1), ypač į jo 26 punktą,
   atsižvelgdami į 2002 m. lapkričio 11 d. Tarybos reglamentą (EB) Nr. 2012/2002, įsteigiantį Europos Sąjungos solidarumo fondą (2),
   atsižvelgdami į Komisijos pasiūlymą,
   kadangi:

               (1)

               Europos Sąjunga įsteigė Europos Sąjungos solidarumo fondą (toliau – Fondas), parodydama solidarumą su stichinių nelaimių ištiktų regionų gyventojais.

               (2)

               2006 m. gegužės 17 d. tarpinstituciniame susitarime numatyta galimybė panaudoti Fondo lėšas neviršijant didžiausios metinės 1 mlrd. eurų ribos.

               (3)

               Reglamente (EB) Nr. 2012/2002 numatytos nuostatos, kuriomis remiantis galima panaudoti Fondo lėšas.

               (4)

               Prancūzija pateikė paraišką panaudoti Fondo lėšas dėl audros sukeltos stichinės nelaimės,

         NUSPRENDĖ:
   1 straipsnis
   2009 finansinių metų Europos Sąjungos bendrajame biudžete iš Europos Sąjungos solidarumo fondo numatoma panaudoti 109 377 165 EUR įsipareigojimų ir mokėjimų asignavimų suma.
   2 straipsnis
   Šis sprendimas skelbiamas Europos Sąjungos oficialiajame leidinyje.

      Priimta Strasbūre, 2009 m. rugsėjo 16 d.

            Europos Parlamento vardu

            Pirmininkas

         J. BUZEK

            Tarybos vardu

            Pirmininkė

         C. MALMSTRÖM

      (1)  OL C 139, 2006 6 14, p. 1.

      (2)  OL L 311, 2002 11 14, p. 3.


title: 2014 m. spalio 28 d. Tarybos sprendimas, kuriuo skiriamas Regionų komiteto Danijai atstovaujantis narys ir Danijai atstovaujantis pakaitinis narys

text:
30.10.2014

               LT

               Europos Sąjungos oficialusis leidinys

               L 309/34

         TARYBOS SPRENDIMAS
   2014 m. spalio 28 d.
   kuriuo skiriamas Regionų komiteto Danijai atstovaujantis narys ir Danijai atstovaujantis pakaitinis narys

      (2014/747/ES)

   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 305 straipsnį,
   atsižvelgdama į Danijos Vyriausybės pasiūlymą,
   kadangi:

               (1)

               2009 m. gruodžio 22 d. ir 2010 m. sausio 18 d. Taryba priėmė sprendimus 2009/1014/ES (1) ir 2010/29/ES (2) dėl Regionų komiteto narių ir pakaitinių narių skyrimo laikotarpiui nuo 2010 m. sausio 26 d. iki 2015 m. sausio 25 d.; 2014 m. liepos 8 d. Tarybos sprendimu 2014/445/ES (3) Marc PERERA CHRISTENSEN buvo paskirtas pakaitiniu nariu iki 2015 m. sausio 25 d.;

               (2)

               pasibaigus Søren PAPE POULSEN kadencijai tapo laisva Regionų komiteto nario vieta;

               (3)

               paskyrus Marc PERERA CHRISTENSEN Regionų komiteto nariu taps laisva pakaitinio nario vieta,

         PRIĖMĖ ŠĮ SPRENDIMĄ:
   1 straipsnis
   Likusiam kadencijos laikui iki 2015 m. sausio 25 d. į Regionų komitetą skiriami:

               a)

               nariu:

                           —

                           Marc PERERA CHRISTENSEN, Anden Viceborgmester, Aarhus City Council,

                     ir

               b)

               pakaitiniu nariu:

                           —

                           Martin HULGAARD, Viceborgmester, Municipality of Struer.

         2 straipsnis
   Šis sprendimas įsigalioja jo priėmimo dieną.

      Priimta Liuksemburge 2014 m. spalio 28 d.

            Tarybos vardu

            Pirmininkas

         G. L. GALLETTI

      (1)  OL L 348, 2009 12 29, p. 22.

      (2)  OL L 12, 2010 1 19, p. 11.

      (3)  OL L 201, 2014 7 10, p. 25.


title: 2004/889/EB: 2004 m. lapkričio 16 d. Tarybos sprendimas, dėl Europos bendrijos ir Kinijos Liaudies Respublikos Vyriausybės susitarimo dėl bendradarbiavimo ir administracinės savitarpio pagalbos muitinės veiklos srityje sudarymo

text:
23.12.2004

               LT

               Europos Sąjungos oficialusis leidinys

               L 375/19

         TARYBOS SPRENDIMAS
   2004 m. lapkričio 16 d.
   dėl Europos bendrijos ir Kinijos Liaudies Respublikos Vyriausybės susitarimo dėl bendradarbiavimo ir administracinės savitarpio pagalbos muitinės veiklos srityje sudarymo
   (2004/889/EB)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 133 straipsnį kartu su 300 straipsnio 2 dalies pirmos pastraipos pirmu sakiniu,
   atsižvelgdama į Komisijos pasiūlymą,
   kadangi:

               (1)

               1993 m. balandžio mėn. Taryba priėmė sprendimą, įgaliojantį Komisiją Bendrijos vardu derėtis dėl muitinių bendradarbiavimo susitarimo su Kanada, Honkongu, Japonija, Korėja ir Jungtinėmis Amerikos Valstijomis, kuris buvo išplėstas 1997 m. gegužės mėn. ir pradėtas taikyti Pietryčių Azijos šalių asociacijos (ASEAN) šalims ir Kinijai.

               (2)

               Europos bendrijos ir Kinijos Liaudies Respublikos Vyriausybės susitarimas dėl bendradarbiavimo ir administracinės savitarpio pagalbos muitinės veiklos srityje turėtų būti patvirtintas,

         NUSPRENDĖ:
   1 straipsnis
   Europos bendrijos ir Kinijos Liaudies Respublikos Vyriausybės susitarimas dėl bendradarbiavimo ir administracinės savitarpio pagalbos muitinės veiklos srityje yra patvirtinamas Europos bendrijos vardu.
   Susitarimo tekstas pridedamas prie šio sprendimo.
   2 straipsnis
   Komisija, valstybių narių atstovams padedant, atstovauja Bendrijai Jungtiniame muitinių bendradarbiavimo komitete, įsteigtame pagal susitarimo 21 straipsnį.
   3 straipsnis
   Tarybos pirmininkas įgaliojamas paskirti asmenį (-is), įgaliotą (-us) pasirašyti susitarimą Bendrijos vardu, taip išreiškiant Bendrijos sutikimą būti susaistytai.
   4 straipsnis
   Tarybos pirmininkas Bendrijos vardu pateikia susitarimo 22 straipsnyje numatytą pranešimą (1).

      Priimta Briuselyje, 2004 m. lapkričio 16 d.

            Tarybos vardu

            Pirmininkas

         G. ZALM

      (1)  Tarybos generalinis sekretoriatas paskelbia susitarimo įsigaliojimo datą Europos Sąjungos oficialiajame leidinyje.
   Europos bendrijos ir kinijos liaudies respublikos vyriausybės
   SUSITARIMAS
   dėl bendradarbiavimo ir administracinės savitarpio pagalbos muitinės veiklos srityje
   EUROPOS BENDRIJA
   ir
   KINIJOS LIAUDIES RESPUBLIKOS VYRIAUSYBĖ
   (toliau – Susitariančios Šalys),
   ATSIŽVELGDAMOS į Europos bendrijos ir Kinijos Liaudies Respublikos komercinių santykių svarbą ir norėdamos abiejų Susitariančių Šalių naudai prisidėti prie harmoningo šių santykių vystymo;
   TIKĖDAMOS, kad siekiant šio tikslo turėtų būti imamasi plėtoti muitinių bendradarbiavimą;
   ATSIŽVELGDAMOS į Susitariančių Šalių muitinių bendradarbiavimo dėl muitinės procedūrų plėtotę;
   MANYDAMOS, kad muitų teisės aktus pažeidžiančios operacijos, įskaitant intelektinės nuosavybės teisių pažeidimus, pažeidžia abiejų Susitariančių Šalių ekonominius, fiskalinius ir komercinius interesus, bei pripažindamos, kad svarbu užtikrinti tikslų muitų ir kitų mokesčių apskaičiavimą, pirmiausia, teisingai taikant muitinio vertinimo, kilmės nustatymo ir tarifinio klasifikavimo taisykles;
   ĮSITIKINUSIOS, kad prieš tokias operacijas nukreipti veiksmai gali būti veiksmingesni kompetentingoms administracinėms institucijoms bendradarbiaujant;

         SUSITARĖ:
   I   ANTRAŠTINĖ DALIS
   BENDROSIOS NUOSTATOS
   1 straipsnis
   Apibrėžimai
   Šiame Susitarime:

               a)

               „muitų teisės aktai“ – tai bet kokie Europos bendrijos arba Kinijos Liaudies Respublikos teisės aktai, nuostatos ar kiti teisiškai įpareigojantys dokumentai, reglamentuojantys prekių importą, eksportą ir tranzitą bei bet kokį kitą muitinės režimo ar procedūros, įskaitant draudimų, apribojimų ir kontrolės priemones, įforminimą prekėms;

               b)

               „muitinė“ – Europos bendrijoje – Europos Bendrijų Komisijos kompetentingos tarnybos, atsakingos už muitinių klausimus, ir Europos bendrijos valstybių narių muitinės, o Kinijos Liaudies Respublikoje – tai Kinijos Liaudies Respublikos muitinių generalinė administracija;

               c)

               „institucija pareiškėja“ – tai kompetentinga muitinė, kurią šiam tikslui paskyrė Susitariančioji Šalis ir kuri pateikia administracinės pagalbos prašymą pagal šį Susitarimą;

               d)

               „institucija, į kurią kreipiamasi“ – tai kompetentinga muitinė, kurią šiam tikslui paskyrė Susitariančioji Šalis ir kuri gauna administracinės pagalbos prašymą pagal šį Susitarimą;

               e)

               „asmeniniai duomenys“ – tai visa informacija susijusi su identifikuotu asmeniu arba asmeniu, kurį galima identifikuoti;

               f)

               „muitų teisės aktus pažeidžianti operacija“ – tai bet koks muitų teisės aktų pažeidimas ar bandymas juos pažeisti;

               g)

               „asmuo“ – tai žmogus arba juridinis asmuo;

               h)

               „informacija“ – tai apdoroti ar išanalizuoti, arba ne, duomenys bei dokumentai, ataskaitos ir kiti pranešimai bet kokia forma, įskaitant elektroninę, arba jų patvirtintos ar autentiškos kopijos.

         2 straipsnis
   Teritorinis taikymas
   Šis Susitarimas taikomas teritorijoms, kuriose taikoma Europos bendrijos steigimo sutartis, toje Sutartyje nustatytomis sąlygomis, ir Kinijos Liaudies Respublikos muitų teritorijai.
   3 straipsnis
   Tolesnė raida
   Susitariančios Šalys gali, savitarpio sutarimu išplėsti šį Susitarimą, siekdamos padidinti muitinių bendradarbiavimo lygį ir jį papildyti, vadovaudamosi atitinkamais savo muitų teisės aktais, sudarydamos susitarimus dėl konkrečių sektorių ar klausimų.
   II   ANTRAŠTINĖ DALIS
   SUSITARIMO TAIKYMO SRITIS
   4 straipsnis
   Bendradarbiavimas ir pagalba
   Pagal šį Susitarimą bendradarbiaudamos ir pagalbą teikdamos Susitariančios Šalys veikia pagal savo atitinkamus teisės aktus, nuostatas ir kitus teisinius dokumentus. Be to, pagal šį Susitarimą bendradarbiaudama ir pagalbą teikdama Susitarianti Šalis veikia pagal savo kompetenciją ir neviršydama turimų išteklių.
   5 straipsnis
   Kitais susitarimais nustatyti įsipareigojimai
   1.   Atsižvelgiant į atitinkamas Europos bendrijos ir valstybių narių kompetencijas, šio Susitarimo nuostatos:

               a)

               neturi poveikio Susitariančių Šalių įsipareigojimams pagal kurį nors kitą tarptautinį susitarimą ar konvenciją;

               b)

               laikomos papildančiomis susitarimus dėl muitinių bendradarbiavimo ir administracinės savitarpio pagalbos, kurie buvo ar gali būti sudaryti tarp atskirų valstybių narių ir Kinijos Liaudies Respublikos;

               c)

               neturi poveikio Bendrijos nuostatoms, reglamentuojančioms Komisijos kompetentingų tarnybų ir valstybių narių muitinių bendravimą dėl bet kokios pagal šį Susitarimą gautos informacijos, kuri galėtų dominti Bendriją.

         2.   Nepaisant 1 dalies nuostatų, šio Susitarimo nuostatos turi viršenybę bet kokio dvišalio susitarimo dėl muitinių bendradarbiavimo ir administracinės savitarpio pagalbos, kuris buvo ar gali būti sudarytas tarp atskirų valstybių narių ir Kinijos Liaudies Respublikos, nuostatų atžvilgiu, jei pastarojo nuostatos nesuderinamos su šio Susitarimo nuostatomis.
   3.   Su šio Susitarimo taikymu susijusių klausimų atžvilgiu Susitariančios Šalys konsultuojasi viena su kita, siekdamos išspręsti klausimus Jungtiniame muitinių bendradarbiavimo komitete, įsteigtame šio Susitarimo 21 straipsniu.
   III   ANTRAŠTINĖ DALIS
   MUITINIŲ BENDRADARBIAVIMAS
   6 straipsnis
   Bendradarbiavimo apimtis
   1.   Susitariančios Šalys įsipareigoja plėtoti muitinių bendradarbiavimą. Pirmiausia Susitariančios Šalys siekia bendradarbiauti:

               a)

               sukurdamos ir išlaikydamos bendravimo kanalus tarp savo muitinių, siekdamos palengvinti ir užtikrinti greitą keitimąsi informacija;

               b)

               sudarydamos sąlygas veiksmingam savo muitinių koordinavimui;

               c)

               dėl bet kokių kitų administracinių su šiuo Susitarimu susijusių klausimų, dėl kurių kartais gali prireikti bendrų veiksmų.

         2.   Susitariančios Šalys įsipareigoja plėtoti prekybos palengvinimo veiksmus muitinės veiklos srityje, atsižvelgdamos į šiuo atžvilgiu tarptautinių organizacijų jau atliktą darbą.
   3.   Pagal šį Susitarimą muitinių bendradarbiavimas apima visus klausimus, susijusius su muitų teisės aktų taikymu.
   7 straipsnis
   Bendradarbiavimas muitinės procedūrų srityje
   Susitariančios Šalys patvirtina savo įsipareigojimą sudaryti palankias sąlygas teisėtam prekių judėjimui ir keičiasi informacija bei patirtimi apie priemones, skirtas patobulinti muitinių darbo metodus ir procedūras bei apie kompiuterizuotas sistemas, siekdamos tą įsipareigojimą įgyvendinti remiantis šio Susitarimo nuostatomis.
   8 straipsnis
   Techninis bendradarbiavimas
   Susitariančių Šalių muitinės gali suteikti viena kitai techninę pagalbą, kai muitinės veiklos srityje tai abipusiai naudinga, įskaitant:

               a)

               apsikeitimą darbuotojais ir ekspertais, siekiant skatinti muitų teisės aktų, procedūrų ir darbo metodų savitarpio supratimą;

               b)

               mokymą, pirmiausia tobulinant savo muitinės pareigūnų specializuotus įgūdžius;

               c)

               keitimąsi profesiniais, moksliniais ir techniniais duomenimis, susijusiais su muitų teisės aktais ir muitinės procedūromis;

               d)

               darbo metodus ir patobulintus keleivių ir krovinių apiforminimo metodus;

               e)

               dėl kitų bendrų administracinių klausimų, dėl kurių kartais gali prireikti muitinių administracijų bendrų veiksmų.

         9 straipsnis
   Koordinavimas tarptautinėse organizacijose
   Muitinės siekia plėtoti ir stiprinti bendradarbiavimą bendrų interesų temomis, kad rastų suderintą poziciją, kai šios temos aptariamos tarptautinėse organizacijose.
   IV   ANTRAŠTINĖ DALIS
   ADMINISTRACINĖ SAVITARPIO PAGALBA
   10 straipsnis
   Taikymo sritis
   1.   Muitinės padeda viena kitai suteikdamos atitinkamą informaciją, kuri padeda užtikrinti tinkamą muitų teisės aktų taikymą ir bet kokių muitų teisės aktų pažeidimų prevenciją, tyrimą ir kovą su jais.
   2.   Šiame Susitarime numatyta pagalba muitinės veiklos srityje taikoma bet kokiai Susitariančių Šalių administracinei institucijai, kuri yra kompetentinga taikyti šį Susitarimą. Ji nepažeidžia savitarpio pagalbą baudžiamosiose bylose reglamentuojančių taisyklių. Ji taip pat neapima informacijos, gautos pasinaudojus galiomis teisminės institucijos prašymu.
   3.   Šis Susitarimas neapima pagalbos muitų, mokesčių ar baudų išieškojimo, arba asmens arešto ar sulaikymo, arba turto konfiskavimo ar sulaikymo atveju.
   11 straipsnis
   Pagalba paprašius
   1.   Institucijos pareiškėjos prašymu, institucija, į kurią kreipiamasi, suteikia jai visą susijusią informaciją, kuri gali jai padėti užtikrinti, kad muitų teisės aktai būtų teisingai taikomi, įskaitant informaciją dėl nustatytos ar suplanuotos veiklos, kuri yra ar galėtų būti muitų teisės aktus pažeidžianti operacija. Pirmiausia paprašius muitinės suteikia viena kitai informaciją apie veiklą, kuri gali reikšti pažeidimus kitos Šalies teritorijoje, pavyzdžiui, neteisingos muitinės deklaracijos ir prekių kilmės sertifikatai, sąskaitos-faktūros ar kiti dokumentai, kurie, kaip yra žinoma, yra neteisingi ar suklastoti arba įtariama, kad jie tokie yra.
   2.   Institucijos pareiškėjos prašymu institucija, į kurią kreipiamasi, informuoja ją:

               a)

               apie oficialių patvirtinamųjų dokumentų, pateiktų prie besikreipiančios šalies muitinei pateiktos prekių deklaracijos, autentiškumą;

               b)

               ar iš vienos iš Susitariančių Šalių teritorijos eksportuotos prekės buvo teisėtai importuotos į kitos Susitariančios Šalies teritoriją, tam tikrais atvejais nurodant prekėms taikytą muitinės procedūrą;

               c)

               ar į vienos iš Susitariančių Šalių teritoriją importuotos prekės buvo teisėtai eksportuotos iš kitos Susitariančios Šalies teritorijos, tam tikrais atvejais nurodant prekėms taikytą muitinės procedūrą.

         3.   Institucijos pareiškėjos prašymu institucija, į kurią kreipiamasi, pagal savo teisės aktus, nuostatas ir kitus teisiškai įpareigojančius dokumentus imasi reikalingų veiksmų, kad būtų užtikrinta ypatinga priežiūra:

               a)

               asmenų, kurių atžvilgiu yra pagrįstų priežasčių manyti, kad jie dalyvauja arba dalyvavo muitų teisės aktus pažeidžiančiose operacijose;

               b)

               vietų, kur prekės yra arba gali būti saugomos ar surenkamos tokiu būdu, kad yra pagrįstų priežasčių manyti, kad šios prekės yra skirtos naudoti muitų teisės aktus pažeidžiančiose operacijose;

               c)

               prekių, kurios yra arba gali būti vežamos tokiu būdu, kad yra pagrįstų priežasčių manyti, kad jos yra skirtos naudoti muitų teisės aktus pažeidžiančiose operacijose;

               d)

               transporto priemonių, kurios yra arba gali būti naudojamos tokiu būdu, kad yra pagrįstų priežasčių manyti, kad jos yra skirtos naudoti muitų teisės aktus pažeidžiančiose operacijose.

         12 straipsnis
   Savanoriška pagalba
   Susitariančios Šalys padeda viena kitai savo iniciatyva ir pagal savo teisės aktus, nuostatas ar kitus teisiškai įpareigojančius dokumentus, jei jos mano, kad to reikia, kad muitų teisės aktai būtų teisingai taikomi, ypač situacijose, kurios galėtų padaryti didelės žalos ekonomikai, visuomenės sveikatai, visuomenės saugumui ar panašiam gyvybiškai svarbiam Susitariančios Šalies interesui, susijusiam su:

               a)

               veikla, kuri yra arba atrodo, kad yra muitų teisės aktus pažeidžianti operacija ir kuri gali dominti kitą Susitariančią Šalį;

               b)

               naujais būdais ar metodais, taikomais vykdant muitų teisės aktus pažeidžiančias operacijas;

               c)

               prekėmis, kurios, kaip yra žinoma, yra naudojamos muitų teisės aktus pažeidžiančiose operacijose;

               d)

               asmenimis, kurių atžvilgiu yra pagrįstų priežasčių manyti, kad jie dalyvauja arba dalyvavo muitų teisės aktus pažeidžiančiose operacijose;

               e)

               transporto priemonėmis, kurių atžvilgiu yra pagrįstų priežasčių manyti, kad jos buvo, yra arba gali būti naudojamos muitų teisės aktus pažeidžiančiose operacijose.

         13 straipsnis
   Pagalbos prašymų forma ir turinys
   1.   Prašymai pagal šį Susitarimą pateikiami raštu. Jie pateikiami kartu su dokumentais, reikalingais, kad prašymas būtų patenkintas. Kai reikia dėl padėties skubumo, prašymai žodžiu gali būti priimti, tačiau jie nedelsiant turi būti patvirtinti raštu.
   2.   Pagal 1 dalį pateikiamuose prašymuose turi būti ši informacija:

               a)

               oficialus institucijos pareiškėjos įrašas;

               b)

               veiksmai, kurių prašoma;

               c)

               prašymo objektas ir priežastis;

               d)

               susiję teisės aktai ir kiti teisiškai įpareigojantys dokumentai;

               e)

               kuo tikslesnės ir išsamesnės nuorodos apie asmenis, kurie yra tyrimų objektai;

               f)

               susijusių faktų ir jau atliktų tyrimų santrauka.

         3.   Prašymai pateikiami oficialia institucijos, į kurią kreipiamasi, kalba arba tai institucijai priimtina kalba. Šis reikalavimas netaikomas dokumentams, kurie pridedami prie pagal 1 dalį pateikiamo prašymo.
   4.   Jei prašymas neatitinka pirmiau išdėstytų oficialių reikalavimų, gali būti reikalaujama, kad jis būtų pataisytas arba užbaigtas iki galo; tuo tarpu gali būti paskirtos prevencinės priemonės.
   14 straipsnis
   Prašymų vykdymas
   1.   Siekdama patenkinti pagalbos prašymą, institucija, į kurią kreipiamasi, veikia pagal savo kompetenciją ir neviršydama turimų išteklių, tarsi veikdama savo iniciatyva arba kitų tos pačios Susitariančios Šalies institucijų prašymu, pateikdama jau turimą informaciją, atlikdama atitinkamus tyrimus arba suorganizuodama, kad jie būtų atliekami.
   2.   Pagalbos prašymai vykdomi pagal teisės aktus ir kitus instituciją, į kurią kreipiamasi, teisiškai įpareigojančius dokumentus.
   3.   Deramai įgalioti Susitariančios Šalies pareigūnai gali, kitai Susitariančiai Šaliai pritarus ir laikantis pastarosios nustatytų sąlygų, dalyvauti atliekant konkrečių atvejų tyrimus, esančios pastarosios jurisdikcijoje.
   4.   Jei prašymo negalima patenkinti, institucijai pareiškėjai skubiai pranešama apie šį faktą, išdėstant priežastis ir pateikiant visą kitą informaciją, kuri institucijos, į kurią kreipiamasi, nuomone gali padėti institucijai pareiškėjai.
   15 straipsnis
   Forma, kuria turi būti pranešama informacija
   1.   Institucija, į kurią kreipiamasi, praneša institucijai pareiškėjai apie tyrimų rezultatus raštu, pridedama susijusius dokumentus, patvirtintas kopijas ir kita.
   2.   Ši informacija gali būti ir elektroninės formos, kuri prireikus tuoj pat patvirtinama raštu.
   16 straipsnis
   Prievolės teikti pagalbą išimtys
   1.   Galima atsisakyti teikti pagalbą arba jai taikyti tam tikras sąlygas ar reikalavimus tais atvejais, kai Susitariančiosios šalies nuomone pagalba pagal šį Susitarimą:

               a)

               gali pažeisti Europos bendrijos valstybės narės, kurios buvo prašyta suteikti pagalbą pagal šį Susitarimą, ar Kinijos Liaudies Respublikos suverenumą; arba

               b)

               gali pažeisti viešąją tvarką, visuomenės saugumą ar kitus esminius interesus, ypač 17 straipsnio 2 dalyje nurodytais atvejais arba

               c)

               atskleistų pramonines, komercines ar profesines paslaptis.

         2.   Institucija, į kurią kreipiamasi, gali atidėti pagalbos teikimą, dėl to, jei tai trukdytų vykdomam tyrimui, teisminiam persekiojimui ar teismo procesui. Tokiu atveju, institucija, į kurią kreipiamasi konsultuojasi su institucija pareiškėja, siekdama nustatyti, ar pagalba galima teikti pagal tokias sąlygas, kokių institucija, į kurią kreipiamasi, gali reikalauti.
   3.   Jei institucija pareiškėja prašo pagalbos, kurios ji pati negalėtų suteikti, jei būtų paprašyta, savo prašyme ji atkreipia dėmesį į šį faktą. Tada institucija, į kurią kreipiamasi, turi nuspręsti, kaip atsakyti į tokį prašymą.
   4.   Todėl 1 ir 2 dalyje nurodytais atvejais institucijos, į kurią kreipiamasi, sprendimas ir jo motyvai turi būti nedelsiant pranešti institucijai pareiškėjai.
   17 straipsnis
   Keitimasis informacija ir konfidencialumas
   1.   Visa, nesvarbu kokia forma pranešta informacija pagal šį Susitarimą yra konfidenciali arba riboto naudojimo, priklausomai nuo kiekvienoje iš Susitariančių Šalių taikomų taisyklių. Jai taikomi profesinės paslapties reikalavimai ir tokia pati apsauga, kaip ir panašiai informacijai pagal atitinkamus Susitariančios Šalies, kuri gavo tą informaciją, teisės aktus bei atitinkamas Bendrijos institucijoms taikomas nuostatas.
   2.   Asmeniniais duomenimis galima keistis tik, jei Susitariančioji Šalis, kuri gali juos gauti, įsipareigoja saugoti tokius duomenis bent jau lygiaverčiu būdu, kuris taikomas tam konkrečiam atvejui Susitariančioje Šalyje, kuri gali pateikti tuos duomenis. Susitariančioji Šalis, kuri gali pateikti informaciją, nenustato jokių reikalavimų, kurie apsunkintų labiau nei tie, kurie jos pačios jurisdikcijoje taikomi tai informacijai. Susitariančios Šalys praneša viena kitai informaciją apie jų taikomas taisykles, įskaitant, kur tinka, Bendrijos valstybėse narėse galiojančias teisines nuostatas.
   3.   Niekas šiame Susitarime nekliudo pagal šį Susitarimą gautos informacijos ar dokumentų naudoti kaip įrodymus administraciniame procese, pradėtame muitų teisės aktus pažeidžiančių operacijų atžvilgiu. Todėl Susitariančios Šalys gali pagal šio Susitarimo nuostatas gautą informaciją ir peržiūrėtus dokumentus savo įrodymų protokoluose, ataskaitose ir parodymuose bei administraciniame procese naudoti kaip įrodymus. Apie tokį naudojimą pranešama kompetentingai institucijai, kuri pateikė tą informaciją arba leido susipažinti su tais dokumentais.
   4.   Gauta informacija naudojama tik šio Susitarimo tikslams. Kai viena iš Susitariančių Šalių nori naudoti tokią informaciją kitiems tikslams, ji iš anksto gauna informaciją suteikusios institucijos raštišką sutikimą. Tada tokiam naudojimui taikomi visi tos institucijos nustatyti apribojimai.
   5.   Praktinę šio straipsnio taikymo tvarką nustato Jungtinis muitinių bendradarbiavimo komitetas, įsteigtas 21 straipsniu.
   18 straipsnis
   Ekspertai ir liudytojai
   Institucijos, į kurią kreipiamasi, pareigūnas gali būti įgaliotas dalyvauti, laikantis suteiktų įgaliojimų apribojimų, kaip ekspertas ar liudytojas administraciniame procese dėl klausimų, kuriuos apima šis Susitarimas kitos Susitariančios Šalies teritorijoje ir pateikti tuos objektus, dokumentus ar jų patvirtintas kopijas, kokių tam procesui gali prireikti. Prašyme dalyvauti turi būti konkrečiai nurodyta, į kokią administracinę instituciją pareigūnas turi atvykti, kokiais klausimais ir dėl kokių pareigų ar kvalifikacijos pareigūnas bus apklaustas.
   19 straipsnis
   Pagalbos išlaidos
   1.   Susitariančios Šalys atsisako visų reikalavimų viena kitai dėl išlaidų, patirtų pagal šį Susitarimą, apmokėjimo, išskyrus, jei reikia, ekspertų ir liudytojų išlaidas bei išlaidas susijusias su vertėjais žodžiu ir raštu, kurie nedirba valstybės tarnyboje.
   2.   Jei siekiant patenkinti prašymą reikia arba reikės didelių ar neįprastų išlaidų, Susitariančios Šalys konsultuojasi siekdamos apibrėžti nuostatas ir sąlygas, pagal kurias prašymas bus vykdomas ir būdą, kaip apmokamos išlaidos.
   V   ANTRAŠTINĖ DALIS
   BAIGIAMOSIOS NUOSTATOS
   20 straipsnis
   Įgyvendinimas
   1.   Šio Susitarimo įgyvendinimas patikimas Europos Bendrijų Komisijos muitinės tarnyboms ir, kur tinka, Europos bendrijos valstybių narių muitinėms bei Kinijos Liaudies Respublikos muitinei. Jos nusprendžia dėl visų praktinių jo taikymo priemonių ir tvarkos, atsižvelgdamos į galiojančias taisykles, ypač duomenų apsaugos srityje. Kompetentingoms institucijoms jos gali rekomenduoti šio Susitarimo pakeitimus.
   2.   Susitariančios Šalys konsultuojasi viena su kita ir po to viena kitą informuoja apie pagal šio Susitarimo nuostatas priimtas išsamias įgyvendinimo taisykles.
   21 straipsnis
   Jungtinis muitinių bendradarbiavimo komitetas
   1.   Įsteigiamas Jungtinis muitinių bendradarbiavimo komitetas, kurį sudaro Europos bendrijos ir Kinijos Liaudies Respublikos muitinių atstovai. Jie susitinka abipusiu sutarimu nutartoje vietoje, nutartą dieną ir dėl nutartos darbotvarkės.
   2.   Jungtinis muitinių bendradarbiavimo komitetas, inter alia:

               a)

               prižiūri tinkamą šio Susitarimo veikimą;

               b)

               nagrinėja visus dėl jo taikymo kylančius klausimus;

               c)

               vadovaudamasis šio Susitarimo tikslais, imasi reikiamų priemonių, reikalingų muitinių bendradarbiavimui;

               d)

               keičiasi nuomonėmis dėl visų bendro intereso klausimų, susijusių su muitinių bendradarbiavimu, įskaitant būsimas priemones ir išteklius joms;

               e)

               rekomenduoja sprendimus, skirtus padėti pasiekti šio Susitarimo tikslų.

         3.   Jungtinis muitinių bendradarbiavimo komitetas priima savo vidaus darbo tvarkos taisykles.
   4.   Jungtinis muitinių bendradarbiavimo komitetas prireikus informuoja Jungtinę Komisiją, įsteigtą pagal Europos ekonominės bendrijos ir Kinijos prekybinio ir ekonominio bendradarbiavimo susitarimo 15 straipsnį, apie visą pagal šį Susitarimą vykdomą veiklą.
   22 straipsnis
   Įsigaliojimas ir trukmė
   1.   Šis Susitarimas įsigalioja pirmą kito mėnesio dieną po to, kai Susitariančios Šalys praneša viena kitai apie šiam tikslui reikalingų procedūrų užbaigimą.
   2.   Kiekviena Susitarianti Šalis gali nutraukti šį Susitarimą raštu pranešdama kitai Šaliai. Susitarimas nutraukiamas po trijų mėnesių nuo pranešimo kitai Susitariančiai Šaliai dienos. Iki Susitarimo nutraukimo gauti pagalbos prašymai vykdomi pagal šio Susitarimo nuostatas.
   23 straipsnis
   Autentiški tekstai
   Šis Susitarimas sudarytas dviem egzemplioriais anglų, čekų, danų, estų, graikų, ispanų, italų, latvių, lenkų, lietuvių, maltiečių, olandų, portugalų, prancūzų, slovakų, slovėnų, suomių, švedų, vengrų, vokiečių ir kinų kalbomis. Visi tekstai yra autentiški.

      Tai paliudydami, toliau nurodyti tinkamai įgalioti atstovai pasirašė šį Susitarimą.
      Priimta Haga, 2004 m. gruodžio 8 d.

         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         az Európai Közösség részéről
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Za Európske spoločenstvo
         za Evropsko skupnost
         Euroopan yhteisön puolesta
         På Europeiska gemenskapens vägnar

         Por el Gobierno de la República Popular China
         Za vládu Činské lidové republiky
         For Folkerepublikken Kinas regering
         Im Namen der Regierung der Volksrepublik China
         Hiina Rahvavabariigi valitsuse nimel
         Για την κυβέρνηση της Λαϊκής Δημοκρατίας της Κίνας
         For the Government of the People's Republic of China
         Pour le gouvernement de la République populaire de Chine
         Per il Governo della Repubblica popolare cinese
         Kīnas Tautas Republikas vārdā
         Kinijos Liaudies Respublikos Vyriausybės vardu
         A Kínai Népköztársaság kormánya részéről
         Voor de Regering van de Volksrepubliek China
         W imieniu rządu Chińskiej Republiki Ludowej
         Pelo Governo da República Popular da China
         Za vládu Činskey ľudovej republiky
         Za Vlado Ljudske republike Kitajske
         Kiinan kansantasavallan hallituksen puolesta
         På Folkrepubliken Kinas regerings vägnar


title: 2005 m. spalio 19 d. Europolo valdybos sprendimas, susitariantis dėl Europolo nustatytų sąlygų ir procedūrų, taikomų koreguojant sumas, paminėtas 1999 m. lapkričio 16 d. Europolo valdybos sprendimo dėl Europolo imamų mokesčių, kuriais apmokestinama Europolo personalo alga ir tarnybinės pajamos, priedėlyje

text:
15.11.2005

               LT

               Europos Sąjungos oficialusis leidinys

               C 282/4

      EUROPOLO VALDYBOS SPRENDIMAS

   2005 m. spalio 19 d.
   susitariantis dėl Europolo nustatytų sąlygų ir procedūrų, taikomų koreguojant sumas, paminėtas 1999 m. lapkričio 16 d. Europolo valdybos sprendimo dėl Europolo imamų mokesčių, kuriais apmokestinama Europolo personalo alga ir tarnybinės pajamos, priedėlyje
   (2005/C 282/03)
   EUROPOLO VALDYBA,
   atsižvelgdama į Protokolą, sudarytą remiantis Europos Sąjungos sutarties K.3 straipsniu, ir Europolo Konvencijos 41 straipsnio 3 dalimi, dėl Europolo, jo organų narių, Europolo direktoriaus pavaduotojų ir darbuotojų privilegijų ir imunitetų (1), ypač į jo 10 straipsnį,
   kadangi:

               1.

               2005 m. spalio 12 d. Taryba nusprendė nuo 2004 m. liepos 1 d. atgaline data 0,2 % pakoreguoti Europolo pareigūnų algas ir tarnybines pajamas.

               2.

               2005 m. spalio 19 d. valdyba nusprendė padidinti 1999 m. lapkričio 16 d. valdybos sprendimo (2) priedėlio 4 straipsnyje paminėtas sumas tuo pačiu procentiniu dydžiu nuo tos pačios dienos, kaip nustatyta 2005 m. spalio 12 d. Tarybos sprendime, paminėtame 1 punkte.

               3.

               Pagal tą patį 2005 m. spalio 19 d. valdybos sprendimą tokiu būdu nustatytos vertės turėtų būti paskelbtos Europos Bendrijų oficialiajame leidinyje.

         NUSPRENDĖ:
   1 straipsnis
   Nuo 2004 m. liepos 1 d.:

               1.

               1999 m. lapkričio 16 d. Europolo valdybos sprendimo priedėlio 4 straipsnio pirmajame sakinyje paminėta vertė pakeičiama 110,24 EUR.

               2.

               1999 m. lapkričio 16 d. Europolo valdybos sprendimo priedėlio 4 straipsnyje pateiktoje lentelėje išvardytos vertės, išreikštos euro vienetais, pakeičiamos taip:

                           8 % sumoms nuo 110,24 EUR iki 1 941,75 EUR

                           10 % sumoms nuo 1 941,76 EUR iki 2 674,46 EUR

                           12,5 % sumoms nuo 2 674,47 EUR iki 3 065,08 EUR

                           15 % sumoms nuo 3 065,09 EUR iki 3 480,86 EUR

                           17,5 % sumoms nuo 3 480,87 EUR iki 3 871,51 EUR

                           20 % sumoms nuo 3 871,52 EUR iki 4 250,14 EUR

                           22,5 % sumoms nuo 4 250,15 EUR iki 4 640,75 EUR

                           25 % sumoms nuo 4 640,76 EUR iki 5 019,40 EUR

                           27,5 % sumoms nuo 5 019,41 EUR iki 5 410,02 EUR

                           30 % sumoms nuo 5 410,03 EUR iki 5 788,67 EUR

                           32,5 % sumoms nuo 5 788,68 EUR iki 6 179,29 EUR

                           35 % sumoms nuo 6 179,30 EUR iki 6 558,53 EUR

                           40 % sumoms nuo 6 558,54 EUR iki 6 949,16 EUR

                           45 % sumoms virš 6 949,17 EUR

         2 straipsnis
   Šis sprendimas skelbiamas Europos Bendrijų oficialiajame leidinyje.
   3 straipsnis
   Šis sprendimas įsigalioja jo priėmimo dieną.

      Priimta Hagoje, 2005 m. spalio 19 d.

         Rob WAINWRIGHT

            Valdybos pirmininkas

      (1)  OL C 221, 1997 7 19, p. 2.

      (2)  OL C 65, 2001 2 28, p. 8.


title: 2010/199/CFSP: 2010 m. kovo 22 d. Tarybos sprendimas 2010/199/BUSP dėl Europos Sąjungos ir Juodkalnijos susitarimo dėl Juodkalnijos dalyvavimo Europos Sąjungos karinėje operacijoje, skirtoje prisidėti prie atgrasymo nuo piratavimo veiksmų ir ginkluotų plėšimų jūroje prie Somalio krantų ir jų prevencijos bei sustabdymo (operacija Atalanta ), pasirašymo ir sudarymo

text:
8.4.2010

               LT

               Europos Sąjungos oficialusis leidinys

               L 88/1

         TARYBOS SPRENDIMAS 2010/199/BUSP
   2010 m. kovo 22 d.
   dėl Europos Sąjungos ir Juodkalnijos susitarimo dėl Juodkalnijos dalyvavimo Europos Sąjungos karinėje operacijoje, skirtoje prisidėti prie atgrasymo nuo piratavimo veiksmų ir ginkluotų plėšimų jūroje prie Somalio krantų ir jų prevencijos bei sustabdymo (operacija „Atalanta“), pasirašymo ir sudarymo
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 37 straipsnį, ir Sutartį dėl Europos Sąjungos veikimo, ypač į jos 218 straipsnio 5 ir 6 dalis,
   atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
   kadangi:

               (1)

               2008 m. lapkričio 10 d. Taryba priėmė Bendruosius veiksmus 2008/851/BUSP dėl Europos Sąjungos karinės operacijos, skirtos prisidėti prie atgrasymo nuo piratavimo veiksmų ir ginkluotų plėšimų jūroje prie Somalio krantų ir jų prevencijos bei sustabdymo (1) (operacija „Atalanta“).

               (2)

               Tų bendrųjų veiksmų 10 straipsnio 3 dalyje numatyta, kad išsami trečiųjų valstybių dalyvavimo tvarka nustatoma susitarimuose, kurie turi būti sudaryti pagal Europos Sąjungos sutarties 37 straipsnį.

               (3)

               Po 2009 m. balandžio 21 d. Politinio ir saugumo komiteto sprendimo dėl trečiųjų valstybių įnašų į operaciją „Atalanta“ priėmimo (ATALANTA/2/2009) (2) ir Sprendimo dėl Prisidedančių šalių komiteto įsteigimo (ATALANTA/3/2009) (3), Europos Sąjunga ir Juodkalnija derybose susitarė dėl Susitarimo dėl Juodkalnijos dalyvavimo Europos Sąjungos karinėje operacijoje, skirtoje prisidėti prie atgrasymo nuo piratavimo veiksmų ir ginkluotų plėšimų jūroje prie Somalio krantų ir jų prevencijos bei sustabdymo (operacija „Atalanta“) (toliau – Susitarimas).

               (4)

               Susitarimas turėtų būti patvirtintas,

         PRIĖMĖ ŠĮ SPRENDIMĄ:
   1 straipsnis
   Europos Sąjungos vardu patvirtinamas Europos Sąjungos ir Juodkalnijos susitarimas dėl Juodkalnijos dalyvavimo Europos Sąjungos karinėje operacijoje, skirtoje prisidėti prie atgrasymo nuo piratavimo veiksmų ir ginkluotų plėšimų jūroje prie Somalio krantų ir jų prevencijos bei sustabdymo (operacija „Atalanta“) (toliau – Susitarimas).
   Susitarimo tekstas pridedamas prie šio sprendimo.
   2 straipsnis
   Tarybos pirmininkas yra įgaliojamas paskirti asmenį (-is), įgaliotą (-us) pasirašyti Susitarimą, kad jis taptų privalomas Europos Sąjungai.
   3 straipsnis
   Tarybos pirmininkas Sąjungos vardu pateikia Susitarimo 10 straipsnio 1 dalyje numatytą pranešimą (4).
   4 straipsnis
   Šis sprendimas įsigalioja jo priėmimo dieną.
   5 straipsnis
   Šis sprendimas skelbiamas Europos Sąjungos oficialiajame leidinyje.

      Priimta Briuselyje 2010 m. kovo 22 d.

            Tarybos vardu

            Pirmininkas

         M. Á. MORATINOS

      (1)  OL L 301, 2008 11 12, p. 33.

      (2)  OL L 109, 2009 4 30, p. 52.

      (3)  OL L 112, 2009 5 6, p. 9 ir papildymas OL L 119, 2009 5 14, p. 40.

      (4)  Susitarimo įsigaliojimo datą Europos Sąjungos oficialiajame leidinyje paskelbs Tarybos Generalinis sekretoriatas.
    ---documentbreak---

               8.4.2010

               LT

               Europos Sąjungos oficialusis leidinys

               L 88/3

         VERTIMAS
   Europos Sąjungos ir Juodkalnijos
   SUSITARIMAS
   dėl Juodkalnijos dalyvavimo Europos Sąjungos karinėje operacijoje, skirtoje prisidėti prie atgrasymo nuo piratavimo veiksmų ir ginkluotų plėšimų jūroje prie Somalio krantų ir jų prevencijos bei sustabdymo (operacija „Atalanta“)
   EUROPOS SĄJUNGA (ES)
   ir
   JUODKALNIJA,
   toliau – Šalys,
   ATSIŽVELGDAMOS Į:
   Europos Sąjungos Tarybos priimtus Bendruosius veiksmus 2008/851/BUSP dėl Europos Sąjungos karinės operacijos, skirtos prisidėti prie atgrasymo nuo piratavimo veiksmų ir ginkluotų plėšimų jūroje prie Somalio krantų ir jų prevencijos bei sustabdymo (1) (operacija „Atalanta“), su pakeitimais, padarytais Tarybos sprendimu 2009/907/BUSP (2),
   ES pakvietimą Juodkalnijai dalyvauti ES vadovaujamoje operacijoje,
   sėkmingai baigtą pajėgų formavimo procesą ir ES operacijos vado bei ES karinio komiteto rekomendaciją pritarti Juodkalnijos pajėgų dalyvavimui ES vadovaujamoje operacijoje,
   2009 m. balandžio 21 d. Politinio ir saugumo komiteto sprendimą ATALANTA/2/2009 dėl trečiųjų valstybių įnašų į Europos Sąjungos karinę operaciją, skirtą prisidėti prie atgrasymo nuo piratavimo veiksmų ir ginkluotų plėšimų jūroje prie Somalio krantų ir jų prevencijos bei sustabdymo (Atalanta), priėmimo (3) bei Politinio ir saugumo komiteto sprendimą ATALANTA/3/2009 dėl prie Europos Sąjungos karinės operacijos, skirtos prisidėti prie atgrasymo nuo piratavimo veiksmų ir ginkluotų plėšimų jūroje prie Somalio krantų ir jų prevencijos bei sustabdymo (Atalanta), Prisidedančių šalių komiteto įsteigimo (4), kurie abu buvo iš dalies pakeisti 2009 m. spalio 2 d. Politinio ir saugumo komiteto sprendimu ATALANTA/7/2009 (5),
   2009 m. rugpjūčio 13 d. Juodkalnijos sprendimą dalyvauti operacijoje „Atalanta“,
   SUSITARĖ:
   1 straipsnis
   Dalyvavimas operacijoje
   1.   Juodkalnija prisideda prie Bendrųjų veiksmų 2008/851/BUSP dėl Europos Sąjungos karinės operacijos, skirtos prisidėti prie atgrasymo nuo piratavimo veiksmų ir ginkluotų plėšimų jūroje prie Somalio krantų ir jų prevencijos bei sustabdymo (operacija „Atalanta“), su pakeitimais, padarytais Sprendimu 2009/907/BUSP, ir prie bet kurių kitų sprendimų, kuriais Europos Sąjungos Taryba nusprendžia išplėsti šią operaciją, pagal šio Susitarimo nuostatas ir visus būtinus įgyvendinimo susitarimus.
   2.   Juodkalnijos dalyvavimas Europos Sąjungos vadovaujamose karinėse jūrų pajėgose (EUNAVFOR) neturi poveikio Europos Sąjungos sprendimų priėmimo autonomiškumui.
   3.   Juodkalnija užtikrina, kad jos pajėgos ir personalas, dalyvaujantys operacijoje „Atalanta“, vykdys savo misiją laikydamiesi:

               —

               Bendrųjų veiksmų 2008/851/BUSP su galimais vėlesniais jų pakeitimais,

               —

               operacijos plano,

               —

               įgyvendinimo priemonių.

         4.   Į operaciją nusiųstos Juodkalnijos pajėgos ir jos komandiruotas personalas vykdo savo pareigas ir elgiasi tik atsižvelgdami į operacijos „Atalanta“ interesus.
   5.   Juodkalnija laiku informuoja ES operacijos vadą apie visus jos dalyvavimo operacijoje pasikeitimus.
   2 straipsnis
   Pajėgų statusas
   1.   Juodkalnijos operacijai „Atalanta“ skiriamų pajėgų ir personalo statusas reglamentuojamas pajėgų statuso susitarimu, kurį Europos Sąjunga sudarė su Somaliu, Džibučiu ar kitais tokiais susitarimais, kurie vykdant operaciją bus sudaryti su kitomis regiono šalimis, arba vienašale deklaracija dėl pajėgų statuso, kurią pateikė Kenija, Seišeliai, ar kitomis tokiomis deklaracijomis, kurias vykdant operaciją pateiks kitos regiono šalys.
   2.   Pajėgų ir personalo, skiriamų į štabus ar valdymo organus, esančius už bendros operacijos vietos ribų, statusą reglamentuoja atitinkamų priimančiosios valstybės štabų bei valdymo organų ir Juodkalnijos susitarimai.
   3.   Nedarant poveikio 1 ir 2 dalyse nurodytiems susitarimams ir deklaracijoms dėl pajėgų statuso, Juodkalnijos pajėgos ir personalas, dalyvaujantys operacijoje „Atalanta“, priklauso Juodkalnijos jurisdikcijai.
   4.   Juodkalnija yra atsakinga už visas su dalyvavimu operacijoje „Atalanta“ susijusias pretenzijas, pateikiamas jos pajėgų narių ir personalo ar su jais susijusias. Juodkalnija yra atsakinga už ieškinio, ypač teisinio ar drausminio, pateikimą bet kuriam savo pajėgų ir personalo nariui pagal savo įstatymus ir kitus teisės aktus.
   5.   Juodkalnija įsipareigoja pateikti deklaraciją dėl pretenzijų bet kuriai operacijoje „Atalanta“ dalyvaujančiai valstybei atsisakymo ir tai padaryti pasirašant šį Susitarimą.
   6.   Europos Sąjungos valstybės narės įsipareigoja pateikti deklaraciją dėl pretenzijų dėl Juodkalnijos dalyvavimo operacijoje „Atalanta“ atsisakymo ir tai padaryti pasirašant šį Susitarimą.
   3 straipsnis
   Areštuotų ir sulaikytų asmenų perdavimo siekiant patraukti juos baudžiamojon atsakomybėn sąlygos
   Jeigu Juodkalnija siekia patraukti baudžiamojon atsakomybėn asmenis, operacijos teritorijoje įvykdžiusius ar įtariamus įvykdžiusius piratavimo veiksmus arba ginkluotus plėšimus pakrantės valstybės teritorinėje jūroje, EUNAVFOR areštuotų ir sulaikytų asmenų bei EUNAVFOR žinioje esančio konfiskuoto turto perdavimas iš EUNAVFOR Juodkalnijai, siekiant juos patraukti baudžiamojon atsakomybėn, vykdomas laikantis priede, kuris yra neatskiriama šio Susitarimo dalis, išdėstytų sąlygų.
   4 straipsnis
   Įslaptinta informacija
   1.   Juodkalnija imasi atitinkamų priemonių užtikrinti, kad ES įslaptinta informacija būtų saugoma pagal Europos Sąjungos Tarybos saugumo taisykles, pateiktas 2001 m. kovo 19 d. Tarybos sprendime 2001/264/EB dėl Tarybos saugumo nuostatų patvirtinimo (6), ir pagal kompetentingų institucijų, įskaitant ES operacijos vadą, papildomus nurodymus.
   2.   Jei ES ir Juodkalnija yra sudariusios susitarimą dėl saugumo procedūrų keičiantis įslaptinta informacija, tokio susitarimo nuostatos taikomos operacijai „Atalanta“.
   5 straipsnis
   Vadovavimo tvarka
   1.   Visos operacijoje „Atalanta“ dalyvaujančios pajėgos ir personalas išlieka visiškai pavaldūs savo nacionalinės valdžios institucijoms.
   2.   Nacionalinės valdžios institucijos perduoda operacinį ir taktinį vadovavimą ir (arba) savo pajėgų ir personalo kontrolę ES operacijos vadui. ES operacijos vadas turi teisę deleguoti savo įgaliojimus.
   3.   Juodkalnija turi tokias pačias teises ir pareigas tvarkant kasdienę operacijos veiklą, kaip ir operacijoje dalyvaujančios Europos Sąjungos valstybės narės.
   4.   ES operacijos vadas, pasikonsultavęs su Juodkalnija, bet kuriuo metu gali paprašyti nutraukti Juodkalnijos dalyvavimą.
   5.   Juodkalnija paskiria vyresnįjį karinį atstovą (toliau – VKA), kuris operacijoje „Atalanta“ atstovaus jos nacionaliniam kontingentui. VKA visais klausimais, susijusiais su operacija, konsultuojasi su ES pajėgų vadu ir atsako už kasdienę kontingento drausmę.
   6 straipsnis
   Finansiniai aspektai
   1.   Juodkalnija prisiima padengti visas savo dalyvavimo operacijoje išlaidas, jeigu tokios išlaidos nepatenka į bendrą finansavimą, kaip numatyta šio Susitarimo 1 straipsnio 1 dalyje nurodytuose teisiniuose dokumentuose, taip pat 2008 m. gruodžio 18 d. Tarybos sprendime 2008/975/BUSP, nustatančiame karinio ar gynybinio pobūdžio Europos Sąjungos operacijų bendrųjų išlaidų finansavimo administravimo mechanizmą (Athena) (7).
   2.   Operacija „Atalanta“ teikia logistinę paramą Juodkalnijos kontingentui laikydamasi išlaidų kompensavimo principo ir sąlygomis, numatytomis 7 straipsniuose nurodytuose įgyvendinimo susitarimuose. Susijusių išlaidų administravimas pavedamas ATHENA.
   3.   Valstybės (-ių), kurioje (-iose) vykdoma operacija, fizinių arba juridinių asmenų mirties, sužalojimo atveju arba jiems patyrus nuostolius ar žalą Juodkalnija, nustačius jos atsakomybę, sumoka kompensaciją taikant sąlygas, numatytas šio Susitarimo 2 straipsnio 1 dalyje nurodytame pajėgų statuso susitarime.
   7 straipsnis
   Susitarimai dėl Susitarimo įgyvendinimo
   Sąjungos vyriausiasis įgaliotinis užsienio reikalams ir saugumo politikai arba ES operacijos vadas ir atitinkamos Juodkalnijos valdžios institucijos sudaro šiam Susitarimui įgyvendinti būtinus techninius ir administracinius susitarimus.
   8 straipsnis
   Reikalavimų nesilaikymas
   Jei viena iš Šalių nesilaiko pirmesniuose straipsniuose nustatytų savo įsipareigojimų, kita Šalis turi teisę nutraukti šį Susitarimą, pranešusi apie tai prieš vieną mėnesį.
   9 straipsnis
   Ginčų sprendimas
   Ginčus dėl šio Susitarimo aiškinimo ar taikymo Šalys sprendžia diplomatinėmis priemonėmis.
   10 straipsnis
   Įsigaliojimas
   1.   Šis Susitarimas įsigalioja pirmą kito mėnesio dieną po to, kai Šalys praneša viena kitai apie šiuo tikslu būtinų vidaus procedūrų užbaigimą.
   2.   Šis Susitarimas laikinai taikomas nuo jo pasirašymo dienos.
   3.   Šis Susitarimas galioja visą Juodkalnijos dalyvavimo operacijoje laiką.
   4.   Šio Susitarimo galiojimo nutraukimas neturės poveikio teisėms ar pareigoms, atsirandančioms taikant šį Susitarimą prieš jo galiojimo nutraukimą, įskaitant perduotiems asmenims taikomas teises tol, kol jie yra Juodkalnijos kalinami arba patraukti baudžiamojon atsakomybėn.
   Pasibaigus operacijai, visomis šio Susitarimo priede nustatytomis EUNAVFOR teisėmis gali naudotis ES Tarybai pirmininkaujančios valstybės paskirtas asmuo arba subjektas. Šis paskirtas asmuo arba subjektas gali būti, inter alia, tos valstybės Juodkalnijoje akredituotas diplomatas arba konsulinis pareigūnas. Pasibaigus operacijai visi pranešimai, kurie pagal šį dokumentą turėjo būti teikiami EUNAVFOR, bus teikiami ES Tarybai pirmininkaujančiai valstybei.

      Priimta Briuselyje du tūkstančiai dešimtųjų metų kovo dvidešimt ketvirtąją dieną dviem egzemplioriais anglų kalba.

            Europos Sąjungos vardu

            Juodkalnijos vardu

      (1)  OL L 301, 2008 11 12, p. 33, pataisyta OL L 253, 2009 9 25, p. 18.

      (2)  OL L 322, 2009 12 9, p. 27.

      (3)  OL L 109, 2009 4 30, p. 52.

      (4)  OL L 112, 2009 5 6, p. 9 ir papildymas OL L 119, 2009 5 14, p. 40.

      (5)  OL L 270, 2009 10 15, p. 19.

      (6)  OL L 101, 2001 4 11, p. 1.

      (7)  OL L 345, 2008 12 23, p. 96.
   PRIEDAS

      NUOSTATOS DĖL ASMENŲ, OPERACIJOS TERITORIJOJE ĮTARIAMŲ ĮVYKDŽIUS PIRATAVIMO VEIKSMUS ARBA GINKLUOTUS PLĖŠIMUS PAKRANTĖS VALSTYBĖS TERITORINĖJE JŪROJE, KURIUOS SULAIKĖ EUROPOS SĄJUNGOS VADOVAUJAMOS JŪRŲ PAJĖGOS (EUNAVFOR), IR EUNAVFOR ŽINIOJE ESANČIO KONFISKUOTO TURTO PERDAVIMO IŠ EUNAVFOR JUODKALNIJAI IR TOLESNIŲ VEIKSMŲ PO TOKIO PERDAVIMO SĄLYGŲ IR BŪDŲ

   1.   Apibrėžtys

   Šiame Susitarime:

               a)

               piratavimas – piratavimas, kaip apibrėžta UNCLOS 101 straipsnyje;

               b)

               ginkluotas plėšimas – a punkte apibrėžti veiksmai, kurie atliekami operacijos teritorijoje pakrantės valstybės teritorinėje jūroje;

               c)

               perduotas asmuo – asmuo, įtariamas ketinimu vykdyti piratavimo veiksmus ar ginkluotus plėšimus, jų vykdymu ar įtariamas juos vykdęs, kurį EUNAVFOR perdavė Juodkalnijai pagal šį Susitarimą.

         2.   Bendrieji principai

               a)

               EUNAVFOR prašymu Juodkalnija gali sutikti, kad jai būtų perduoti asmenys, kuriuos EUNAVFOR sulaikė dėl piratavimo ar ginkluotų plėšimų, ir EUNAVFOR konfiskuotas susijęs turtas, bei gali perduoti tokius asmenis ir turtą savo kompetentingoms institucijoms tyrimo ir baudžiamojo persekiojimo tikslais.

               b)

               EUNAVFOR, veikdamos pagal šį Susitarimą, asmenis perduoda tik Juodkalnijos kompetentingoms teisėsaugos institucijoms.

               c)

               Juodkalnija patvirtina, kad iki tol, kol asmenys bus perduoti pagal šias nuostatas, ir juos perdavus su jais elgiamasi žmoniškai ir laikomasi tarptautinių įsipareigojimų žmogaus teisių srityje, įskaitant kankinimo ir žiauraus, nežmoniško ir žeminančio elgesio arba baudimo draudimą, nesankcionuoto sulaikymo draudimą, ir laikomasi reikalavimo užtikrinti teisingą bylos nagrinėjimą.

         3.   Elgesys su perduotais asmenimis, jų baudžiamasis persekiojimas ir teismo procesas

               a)

               Su perduotu asmeniu elgiamasi žmoniškai, jis negali būti kankinamas, patirti žiaurų, nežmonišką ar žeminantį elgesį arba būti taip baudžiamas, užtikrinamas tinkamas jo apgyvendinimas ir maitinimas, teisė į gydymą ir galimybė atlikti religines apeigas.

               b)

               Perduotas asmuo skubiai pristatomas teisėjui ar kitam pareigūnui, kuriam pagal įstatymą yra suteikta teisė vykdyti teismines funkcijas ir kuris nedelsdamas nusprendžia dėl sulaikymo teisėtumo bei nurodo sulaikytąjį paleisti, jei sulaikymas yra neteisėtas.

               c)

               Perduotas asmuo turi teisę į bylos nagrinėjimą per kuo trumpiausią laiką arba teisę būti paleistas.

               d)

               Kai yra sprendžiamas perduotam asmeniui pareikšto baudžiamojo kaltinimo klausimas, toks asmuo turi teisę, kad jo bylą viešai ir teisingai išnagrinėtų pagal įstatymą įsteigtas kompetentingas, nepriklausomas ir nešališkas teismas.

               e)

               Nusikalstamos veikos padarymu kaltinamas perduotas asmuo laikomas nekaltu tol, kol jo kaltė neįrodyta pagal įstatymą.

               f)

               Kai yra sprendžiamas asmeniui pareikšto baudžiamojo kaltinimo klausimas, toks asmuo visiškos lygybės sąlygomis turi bent šias teises:

                           1)

                           kad jam suprantama kalba būtų skubiai ir nuodugniai pranešta apie jam pareikšto kaltinimo pobūdį ir pagrindą;

                           2)

                           turėti pakankamai laiko ir galimybių pasirengti savo gynybai ir bendrauti su savo pasirinktu gynėju;

                           3)

                           būti teisiamas be nepateisinamo delsimo;

                           4)

                           dalyvauti savo bylos nagrinėjime ir gintis pats arba padedamas savo pasirinkto gynėjo; jeigu neturi gynėjo, jis turi būti informuotas apie teisę turėti gynėją; turėti jam paskirtą gynėją kiekvienu atveju, kai tai reikalinga teisingumo interesais, ir kiekvienu atveju nemokamai, kai jis neturi pakankamai lėšų gynėjui atsilyginti;

                           5)

                           pats išnagrinėti visus kaltinamuosius įrodymus, įskaitant suėmimą vykdžiusių liudytojų raštiškus priesaika patvirtintus pareiškimus, arba turėti galimybę, kad tie įrodymai būtų išnagrinėti; kad gynybos liudytojai būtų iškviesti bei apklausti tokiomis pat sąlygomis, kokios taikomos kaltinimo liudytojams;

                           6)

                           nemokamai naudotis vertėjo paslaugomis, jeigu nesupranta ar nekalba teismo procese vartojama kalba;

                           7)

                           nebūti verčiamas duoti parodymų prieš save arba prisipažinti esąs kaltas.

               g)

               Perduotam asmeniui, nuteistam už nusikaltimo padarymą, leidžiama naudotis teise, kad jo nuteisimą ir nuosprendį pagal Juodkalnijos įstatymus peržiūrėtų aukštesnė teisminė instancija, arba dėl jo aukštesnei teisminei instancijai paduoti apeliacinį skundą.

               h)

               Juodkalnija neperduoda perduoto asmens jokiai kitai valstybei tyrimo ar baudžiamojo persekiojimo tikslais be išankstinio raštiško EUNAVFOR sutikimo.

         4.   Mirties bausmė

   Nei vienas perduotas asmuo negali būti nuteistas mirties bausme ir mirties bausmė negali būti jam įvykdyta ir jis negali būti mirties bausmės taikymo objektas.
   5.   Įrašai ir pranešimai

               a)

               Kiekvienu perdavimo atveju turi būti parengtas tinkamas dokumentas, kurį pasirašo EUNAVFOR atstovas ir Juodkalnijos kompetentingų teisėsaugos institucijų atstovas.

               b)

               EUNAVFOR pateikia Juodkalnijai registracijos įrašus apie perduodamo asmens sulaikymą. Šiuose įrašuose pateikiama, kiek įmanoma, ši informacija: perduoto sulaikyto asmens sveikatos būklė, perdavimo Juodkalnijos valdžios institucijoms tikslus laikas, sulaikymo priežastis, sulaikymo laikas ir vieta bei sprendimai, priimti dėl jo sulaikymo.

               c)

               Juodkalnija yra atsakinga už tikslios informacijos apie visus perduotus asmenis registraciją, be kita ko, už duomenų apie konfiskuotą turtą, asmens sveikatos būklę, kalinimo vietą, pateiktus kaltinimus ir svarbius sprendimus, kurie priimti baudžiamojo persekiojimo ir teisminio nagrinėjimo metu, registravimą.

               d)

               Pateikę raštišką prašymą Juodkalnijos užsienio reikalų ministerijai, su šiais registracijos įrašais gali susipažinti ES ir EUNAVFOR atstovai.

               e)

               Be to, Juodkalnija praneša EUNAVFOR apie asmens, perduoto pagal šį Susitarimą, kalinimo vietą, jo sveikatos būklės pablogėjimą ir kaltinimus dėl tariamo netinkamo elgesio. ES ir EUNAVFOR atstovai turi teisę susitikti su asmenimis, perduotais pagal šį Susitarimą, kol šie asmenys yra kalinami, ir turi teisę juos apklausti.

               f)

               Nacionalinėms ir tarptautinėms humanitarinėms agentūroms paprašius, jų atstovams leidžiama aplankyti asmenis, perduotus pagal šį Susitarimą.

               g)

               Siekdama užtikrinti, kad EUNAVFOR galėtų laiku teikti paramą Juodkalnijai, t. y. EUNAVFOR liudytojai dalyvautų teisme ir EUNAVFOR pateiktų svarbius įrodymus, Juodkalnija praneša EUNAVFOR apie savo ketinimą pradėti baudžiamąjį procesą perduotam asmeniui ir įrodymų pateikimo grafiką bei liudytojų išklausymo datą.

         6.   EUNAVFOR pagalba

               a)

               EUNAVFOR pagal savo galimybes ir pajėgumus teikia visą pagalbą Juodkalnijai tyrimo, vykdomo perduotų asmenų atžvilgiu, ir jų baudžiamojo persekiojimo metu.

               b)

               Visų pirma EUNAVFOR:

                           1)

                           perduoda registracijos įrašus apie sulaikymą, parengtus pagal šių nuostatų 5 dalies b punktą;

                           2)

                           nagrinėja įrodymus pagal Juodkalnijos kompetentingoms valdžios institucijoms taikomus reikalavimus, kaip sutarta 8 dalyje aprašytuose įgyvendinimo susitarimuose;

                           3)

                           stengiasi pateikti su incidentu, dėl kurio asmenys buvo perduoti pagal šias nuostatas, susijusių EUNAVFOR personalo narių parodymus arba raštiška priesaika patvirtintus pareiškimus;

                           4)

                           perduoda EUNAVFOR žinioje esantį visą atitinkamą konfiskuotą turtą.

         7.   Ryšys su kitomis perduotų asmenų teisėmis

   Nė viena iš šių nuostatų nesiekiama suvaržyti teisių, kurias perduotas asmuo gali turėti pagal taikomą šalies ar tarptautinę teisę, arba nė viena nuostata negali būti suprantama kaip suvaržanti.
   8.   Įgyvendinimo susitarimai

               a)

               Taikant šias nuostatas, operatyvinius, administracinius ir techninius klausimus galima reglamentuoti įgyvendinimo susitarimais, kuriuos tvirtintų Juodkalnijos kompetentingos valdžios institucijos ir ES kompetentingos institucijos bei valstybių, suteikiančių EUNAVFOR nacionalinį kontingentą, kompetentingos valdžios institucijos.

               b)

               Įgyvendinimo susitarimuose gali, inter alia, būti nagrinėjami šie aspektai:

                           1)

                           Juodkalnijos kompetentingų teisėsaugos institucijų, kurioms EUNAVFOR gali perduoti asmenis, nustatymas;

                           2)

                           kalinimo įstaigos, kuriose bus laikomi perduoti asmenys;

                           3)

                           dokumentų tvarkymas, įskaitant dokumentus, susijusius su įrodymų, kurie perdavus asmenį perduodami Juodkalnijos kompetentingoms teisėsaugos institucijoms, rinkimu;

                           4)

                           kontaktiniai centrai, kuriems turi būti teikiami pranešimai;

                           5)

                           perdavimo atveju naudotinos formos.


title: 2004 m. balandžio 19 d. Tarybos sprendimas, iš dalies keičiantis Europos Bendrijų Pirmosios instancijos teismo reglamento 35 straipsnio 1 ir 2 dalis

text:
Svarbus teisinis pranešimas

|

32004D0406

Oficialusis leidinys L 132 , 29/04/2004 p. 0003 - 0004

		Tarybos sprendimas2004 m. balandžio 19 d.iš dalies keičiantis Europos Bendrijų Pirmosios instancijos teismo reglamento 35 straipsnio 1 ir 2 dalis(2004/406/EB, Euratomas)EUROPOS SĄJUNGOS TARYBA,atsižvelgdama į Protokolo dėl Teisingumo Teismo statuto 64 straipsnį,laikydamasi Europos bendrijos steigimo sutarties 245 straipsnio antrojoje pastraipoje ir Europos atominės energijos bendrijos steigimo sutarties 160 straipsnio antrojoje pastraipoje nurodytos tvarkos,atsižvelgdama į 2003 m. gruodžio 3 d. Teisingumo Teismo prašymą,atsižvelgdama į 2004 m. kovo 30 d. Europos Parlamento nuomonę,atsižvelgdama į 2004 m. kovo 1 d. Komisijos nuomonę,kadangi:(1) Įsigaliojus Sutarčiai dėl Čekijos Respublikos, Estijos Respublikos, Kipro Respublikos, Latvijos Respublikos, Lietuvos Respublikos, Vengrijos Respublikos, Maltos Respublikos, Lenkijos Respublikos, Slovėnijos Respublikos ir Slovakijos Respublikos stojimo į Europos Sąjungą [1], naujosios oficialios kalbos: čekų, estų, latvių, lenkų, lietuvių, maltiečių, slovakų, slovėnų ir vengrų, turėtų būti įtrauktos į Europos Bendrijų Pirmosios instancijos teismo reglamento 35 straipsnio 1 dalies bylos kalbų sąrašą,(2) Dėl naujojo tiesioginių ieškinių nagrinėjimo jurisdikcijos paskirstymo Teisingumo Teismui ir Pirmosios instancijos teismui, numatyto Nicos sutartyje, tikslinga nustatyti Pirmosios instancijos teisme nagrinėjamos bylos kalbos nustatymo taisyklę tam atvejui, kai pareiškėjas yra institucija,NUSPRENDĖ:1 straipsnis1991 m. gegužės 2 d. Europos Bendrijų Pirmosios instancijos teismo reglamentas (OL L 136, 1991 5 30, p. 1), su pakeitimais, padarytais 1994 m. rugsėjo 15 d. (OL L 249, 1994 9 24, p. 17), 1995 m. vasario 17 d. (OL L 44, 1995 2 28, p. 64), 1995 m. liepos 6 d. (OL L 172, 1995 7 22, p. 3), 1997 m. kovo 12 d. (OL L 103, 1997 4 19, p. 6, klaidų atitaisymas: OL L 351, 1997 12 23, p. 72), 1999 m. gegužės 17 d. (OL L 135, 1999 5 29, p. 92), 2000 m. gruodžio 6 d. (OL L 322, 2000 12 19, p. 4) ir 2003 m. gegužės 21 d. (OL L 147, 2003 6 14, p. 22), iš dalies keičiamas taip:1. 35 straipsnio 1 dalis pakeičiama taip:"Bylos kalba yra airių, anglų, čekų, danų, estų, graikų, ispanų, italų, latvių, lenkų, lietuvių, maltiečių, olandų, portugalų, prancūzų, slovakų, slovėnų, suomių, švedų, vengrų ir vokiečių kalba."2. 35 straipsnio 2 dalyje:- įterpiamas šis punktas:- "a) jeigu atsakovas yra valstybė narė arba fizinis ar juridinis asmuo, turintis valstybės narės pilietybę, bylos kalba yra tos valstybės valstybinė kalba; jeigu valstybė turi daugiau nei vieną valstybinę kalbą, pareiškėjas gali pasirinkti vieną iš jų;"- buvę a ir b punktai tampa b ir c punktais;- c punkte žodžiai "a punkto" pakeičiami žodžiais "b punkto".2 straipsnis1 straipsnio 1 punktas įsigalioja tuo pačiu metu, kai įsigalioja Sutartis dėl Čekijos Respublikos, Estijos Respublikos Kipro Respublikos, Latvijos Respublikos, Lietuvos Respublikos, Vengrijos Respublikos, Maltos Respublikos, Lenkijos Respublikos, Slovėnijos Respublikos ir Slovakijos Respublikos stojimo į Europos Sąjungą. 1 straipsnio 2 punktas įsigalioja antro mėnesio nuo šio sprendimo paskelbimo pirmą dieną.Pirmosios instancijos teismo reglamento tekstai čekų, estų, latvių, lenkų, lietuvių, maltiečių, slovakų, slovėnų ir vengrų kalbomis patvirtinami įsigaliojus pirmojoje pastraipoje nurodytai sutarčiai.Priimta Briuselyje, 2004 m. balandžio 19 d.Tarybos varduPirmininkasB. Cowen[1] OL L 236, 2003 9 23, p. 17.--------------------------------------------------